L'INSTITUT FAUSTÍ BARBERÀ D'ALAQUÀS CELEBRA LES IX JORNADES D'ACCIÓ SOLIDÀRIA
08/05/2024

# L'INSTITUT FAUSTÍ BARBERÀ D'ALAQUÀS CELEBRA LES IX JORNADES D'ACCIÓ SOLIDÀRIA

*   08/05/2024
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=21973

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21973%2F0&title=Ajuntament%20d%27Alaqu%C3%A0s.%20Premsa.L%27INSTITUT%20FAUST%C3%8D%20BARBER%C3%80%20D%27ALAQU%C3%80S%20CELEBRA%20LES%20IX%20JORNADES%20D%27ACCI%C3%93%20SOLID%C3%80RIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21973/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21973/08052024whatsapp_image_2024-05-07_at_12_23_51_2_1_Form_4.jpg)](https://www.alaquas.org/ficheros/documentos/2024/2/21973/08052024whatsapp_image_2024-05-07_at_12_23_51_2_1_Form_10.jpg "<a href='https://www.alaquas.org/ficheros/documentos/2024/2/21973/08052024whatsapp_image_2024-05-07_at_12_23_51_2_1_Form_10.jpg' target=_blank><i class='fa fa-external-link' aria-hidden='true'></i>.L'INSTITUT FAUSTÍ BARBERÀ D'ALAQUÀS CELEBRA LES IX JORNADES D'ACCIÓ SOLIDÀRIA</a>")

L'objectiu d'aquesta iniciativa és treballar la solidaritat, el consum responsable i la sensibilització envers el treball digne en el sector tèxtil i recaptar fons per a l'ONG Paz con Dignidad

L’Institut Faustí Barberà d’Alaquàs va celebrar el divendres 3 de maig la novena edició de les Jornades d’Acció Solidària, una iniciativa del Departament d’Economia organitzades enguany per l’alumnat de la cooperativa Joventut Solidària formada per 78 alumnes de primer de batxillerat i quart d’ESO d’Economia a més d’alumnat de batxillerat de Gestió de Projectes. En elles hi ha participat tot l’alumnat de primer a tercer de l’ESO.

L’objectiu d’aquestes jornades és sensibilitzar les i els escolars envers els drets humans i en particular el treball digne, principalment del sector tèxtil. Per això, s’ha treballat amb l’ONG Paz con dignidad, una organització que lluita pels drets laborals de les dones de les maquiles d’El Salvador i la repercussió d’aquest sector en el nostre planeta. A través d’aquesta activitat es treballa entre l’alumnat els continguts i actituds transversals de solidaritat i consum responsable i educació per al consumidor.

Les jornades es van iniciar amb l’exposició de samarretes “Què hi ha darrere de la teua roba?” en què a través d’una intervenció artística l’alumnat va explicar què hi ha darrere de les maquiles i de la fabricació de la roba. Després, a l’amfiteatre l’activitat continuava amb una segona exposició anomenada ‘La teua roba ha estat en més països que tu’ per tal de calcular els quilòmetres que ha recorregut i l’emissió de la petjada de carboni. La presentació va tindre lloc al saló d’actes i van estar presents l’Alcalde d’Alaquàs, Toni Saura, la Regidora d’Educació, Marian Espert, la directora del centre educatiu, Paqui Morellà, els coordinadors del projecte, Mónica Soriano i Marcos Ferri, l’equip del professorat i l’alumnat del centre.

A continuació, l’alumnat va participar en una dinàmica interactiva formada per diferents proves relacionades amb la temàtica. D’entre les activitats van destacar un taller sobre la repercussió del sector tèxtil en l’ús de l’aigua i altre sobre com afecta a la terra. Un altre va estar centrat en la moda i els estereotips de gènere. El Departament de Plàstica va vendre bosses de tela realitzades per una dona d’Alaquàs i estampades per l’alumnat de primer de batxillerat amb l’objectiu de visibilitzar les dones artistes. Per part del Departament de Tecnologia es va organitzar una rifa d’impressió de ninots en 3D.

La jornada va comptar també amb un estand especial de l’Associació de Comeciants d’Alaquàs CAdA i altres comerços d’Alaquàs que van donar tot tipus productes per a la seua recaptació. Es van vendre llibres, objectes de regal i productes de comerç just com fruita i gofres.